Mi ćemo i dalje ustrajati u borbi, idemo ustavnom tužbom jer smatram kako su mom klijentu povrijeđena temeljna prava i da je trebao biti oslobođen.

Kazala nam je to odvjetnica Slađana Čanković, braniteljica Dragana Vasiljkovića, zvanog Kapetan Dragan, nakon odluke Vrhovnog suda kojom mu je potvrđena presuda da je kriv za ratne zločine i umanjena kazna s 15 na 13 i pol godina zatvora.

Dragan Vasiljković do sada je proveo u istražnom zatvoru 11 godina, devet mjeseci i sedam dana. Veći dio tog razdoblja proveo je u Australiji, gdje se borio protiv izručenja Hrvatskoj. U srpnju 2015. godine došao je u Split, gdje je smješten u zatvor na Bilicama, iz kojeg su ga dovodili na suđenje na Županijski sud u Splitu. Glavna rasprava trajala je od sredine 2016. do rujna 2017. godine, kada je proglašen krivim za četiri kaznena djela ratnog zločina i osuđen na 15 godina. Za jednu točku optužnice bio je oslobođen krivnje.

Zarobljenici i civili

Sudskim vijećem predsjedao je, optužbu su zastupale, šibenska tužiteljica, i, njezina zamjenica, a osim odvjetnice Čanković, optuženoga Vasiljkovića zastupao je odvjetnikProglašen je krivim za ratni zločin nad ratnim zarobljenicima i civilima, po zapovjednoj odgovornosti i kao izravni počinitelj, u lipnju i srpnju 1991. godine u zatvoru na Kninskoj tvrđavi, te po zapovjednoj odgovornosti kao organizator napada na Glinu i njezina prigradska naselja Jukinac, zatim Gornji i Donji Viduševac, u srpnju iste godine. Što se tiče nedjela u Kninu osuđen je za tri kaznena djela i dobio po pet godina za svako pojedino, dok je za napad na Glinu i okolna naselja, pri čemu su smrtno stradali, njemački novinar, i, mještanin, dobio osam godina zatvora.Oslobođen je krivnje da je 24. ili 25. veljače 1993. godine u Bruškoj kod Benkovca, kao zapovjednik Jedinice za posebne namjene u sastavu paravojnih postrojbi tzv. SAO Krajine i Nastavnog centra za obuku pripadnika specijalnih jedinica "Alfa SVK", zapovjedio da zlostavljaju, a potom da ubiju dva zarobljena hrvatska vojnika.

Dvije trećine

Vrhovni sud je procijenio kako su tri kaznena djela koja su stavljena na teret Draganu Vasiljkoviću nad zarobljenicima u Kninu zapravo jedno nedjelo, te su, umjesto tri puta po pet godina, odredili jednu kaznu od sedam godina zatvora. Za napad na Glinu i njezina prigradska naselja i smrt dvaju civila, umanjili su kaznu s osam na sedam godina zatvora. Slijedom toga, izrekli su jedinstvenu kaznu od 13 godina i šest mjeseci zatvora.– Ne želimo komentirati dok ne dobijemo pisani primjerak presude – kazao nam je, glasnogovornik Županijskog državnog odvjetništva u Šibeniku, koje je zastupalo optužbu.Prema pravomoćnoj presudi, Draganu Vasiljkoviću ostala je jedna godina i devet mjeseci kazne za odsluženje. Nakon što Vrhovni sud dostavi na Županijski sud u Splitu odluku, ona ide sucu izvršenja koji ga šalje u Zatvor Remetinec na Odjel za dijagnostiku. Nakon toga Dragan Vasiljković ide na odsluženje kazne, najvjerojatnije u Lepoglavu. Tada se može tražiti uvjetni otpust na koji ima pravo nakon dvije trećine odslužene kazne, a kako se u nju uračunava vrijeme provedeno u istražnom zatvoru, on je to pravo već stekao. Ako mu odobre navedeni benefit, Dragan Vasiljković mogao bi već prije jeseni biti na slobodi.